 

**MINISTERUL SĂNĂTĂȚII**

**DIRECȚIA DE SĂNĂTATE PUBLICĂ IAȘI**

**Strada VASILE CONTA nr. 2-4**

**Tel.Centrala 0232/ 210900,**

**Cabinet director 0232/271687, fax.nr. 0232/ 241963**

**e-mail: secretariat@dspiasi.ro, www: dspiasi.ro**

**Operator date cu caracter personal nr.11730**

**Serviciul RUNOS**

**Nr. 4177/E 1252 din 14.05.2025**

**ANUNȚ DE ORGANIZARE EXAMEN DE PROMOVARE**

Având în vedere:

* Prevederile H.G. nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificarile si completarile ulterioare;
* Prevederile Legii-Cadru nr. 153 din 2017 privind salarizarea personalului platit din fonduri publice, cu modificarile si completarile ulterioare;
* Prevederile Ordinului M.S. nr. 1470/2011 pentru aprobarea criteriilor privind angajarea si promovarea in functii, grade si trepte profesionale a personalului contractual din unitatile sanitare publice din sectorul sanitar, cu modificarile si completarile ulterioare

**Direcția de Sănătate Publică Iași organizează examenul de promovare în grade profesionale și trepte profesionale imediat superioare, pentru personalul încadrat în funcția de asistent medical generalist debutant cu școală postliceală (PL) după cum urmează:**

* **1 post-din funcția de asistent medical generalist debutant cu școală postliceală (PL) în funcția de asistent medical generalist cu școală postliceală (PL) din cadrul Departamentului de Supraveghere în sănătate publică, Laboratorul de diagnostic şi investigare în sănătate publică, diagnostic microbiologic;**

**I. CONDIȚII DE PARTICIPARE LA EXAMENUL DE PROMOVARE**

La examenul de promovare în grade sau trepte profesionale imediat superioare, pot participa numai angajații DSP Iași, care îndeplinesc următoarele condiţii:

a) să aibă o vechime de minimum **6 luni în gradul profesional de debutant, vechime dobândită în cadrul DSP Iași**;

b) să fi obţinut calificativul **"corespunzător"** la evaluarea privind activitatea desfasurată de către salariatul debutant, conform Anexei nr. 7 la H.G. nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificarile si completarile ulterioare;

**II. DESFASURAREA EXAMENULUI DE PROMOVARE DIN FUNCȚIA DE ASISTENT MEDICAL DEBUTANT**

 Examenul de promovare organizat la sfârșitul perioadei în care salariatul a fost încadrat pe funcția de debutant constă în **susținerea unui interviu**, care va avea loc în **data de 28.05.2025**, începând cu **ora 10:00 la sediul DSP Iași,** **Strada Nicolae Bălcescu, Nr. 21, Et. 3, Laboratorul de Diagnostic Microbiologic** și care se desfășoară în baza raportului de evaluare întocmit atât de îndrumătorul salariatului debutant, conform Anexei nr. 7 din H.G. nr. 1336/2022, cât și în baza raportului de evaluare întocmit de către salariatul debutant, conform Anexei nr. 8 din H.G. nr. 1336/2022.

 Șeful ierarhic al salariatului încadrat pe funcția de debutant întocmește Raportul de evaluare privind activitatea desfăsțurată de către salariatul debutant, conform **Anexei nr. 7** la H.G. nr. 1.336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificarile si completarile ulterioare, **ponderea acestuia în nota finală a examenului de promovare fiind stabilită de către comisia de examinare.**

 Criteriile de evaluare pentru salariații debutanți în vederea promovării în grad/treaptă profesională se notează cu un punctaj de la 1 la 5, iar punctajul final se determină prin calculul mediei aritmetice a punctajelor acordate pentru fiecare criteriu de evaluare.

 Calificativul de evaluare se face pe baza punctajului final, dupa cum urmeaza:

 - Între 1,00 si 2,50 – “necorespunzător”

 - Între 2,51 si 5 – “corespunzător”.

 Interviul este notat de către membrii comisiei de examinare cu un punctaj de maximum 100 de puncte. Punctajul minim de promovare este de 50 de puncte. Punctajul acordat de membrii comisiei de examinare este consemnat în borderoul individual de notare.

 Salariatul debutant nemulțumit de rezultatul obtinut poate depune contestație în termen de o zi lucrătoare de la data comunicării rezultatelor, sub sancțiunea decăderii din acest drept.

 **Nepromovarea examenului organizat pentru trecerea în functia, gradul sau treapta profesionala imediat superioară gradului/treptei de debutant atrage încetarea de drept a contractului individual de muncă al salariatului**, conform art. 89 din H.G. nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificarile si completarile ulterioare.

**III. DOSARUL DE ÎNSCRIERE LA EXAMENUL DE PROMOVARE TREBUIE SĂ CONȚINĂ URMĂTOARELE DOCUMENTE:**

1. Cerere de înscriere (Anexa Nr. 1)-**aceasta se va înregistra la Compartimentul Secretariat/Registratură din cadrul DSP Iași;**

2. Copia actului de identitate;

3. Raportul salariatului debutant, conform modelului din Anexa nr. 8 la H.G. nr. 1.336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificarile si completarile ulterioare **(se întocmeste de către salariat)**;

4. Adeverință eliberată de către Serviciul RUNOS-Compartiment Normare-Salarizare al DSP Iași din care să reiasă vechimea în specialitatea postului pentru gradul sau treapta profesională din care se promovează;

5. Copie diploma de bacalaureat;

6. Copie diplomă de școală sanitară postliceală;

**Copiile de pe actele menționate vor fi prezentate și în mod original în vederea verificării conformității copiilor cu acestea.**

**Dosarele de înscriere se vor depune în volum complet până la data 21.05.2025, ora 16:00, la Laboratorul de Diagnostic Microbiologic, Strada Nicolae Bălcescu, Nr. 21, Et. 3.**

Persoană de contact: As. Răiescu Alina, email: runos@dspiasi.ro;

**IV. BIBLIOGRAFIA ȘI TEMATICA**

**1. Microbiologie și parazitologie medicală-Gh. Dinache și D. Panaitescu-**Cultivarea bacteriilor- medii de cultură, însămânțarea mediilor de cultură-tehnici curente de însămânțare a mediilor lichide sau solide (paginile 31-37);

**2. Microbiologie și parazitologie medicală-Gh. Dinache și D. Panaitescu-** Sterilizare prin căldură uscată, sterilizarea prin căldură umedă, sterilizarea prin filtrare, sterilizarea cu raze ultraviolet, dezinfectarea suprafețelor (paginile 38-44);

**3.** **Microbiologie și parazitologie medicală-Gh. Dinache și D. Panaitescu-**Recoltarea produselor biologice, a apei și a alimentului pentru examenele microbiologice: sânge, secreții purulente, exudat nazo-faringian, urini, materii fecale, recoltarea probelor de apă și de aliment (paginile 45-56);

**4.** **Microbiologie și parazitologie medicală-Gh. Dinache și D. Panaitescu-**Noțiuni generale de parazitologie: relațiile parazit-gazdă, căile de circulație a paraziților în natură, răspândirea geografică a paraziților (paginile 214-216);

**5.** Ordinul M.S. nr.6161/24.12.2024 pentru aprobarea Regulamentului de organizare și funcționare și a structurii organizatorice a direcțiilor de sănătate publică județene-**integral**;

**6.** Ordinul M.S. nr. 1.226 din 3 decembrie 2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale, publicat în MONITORUL OFICIAL nr. 855 din 18 decembrie 2012, cu modificările și completările ulterioare-**Integral**;

**7.** Ordinul M.S. nr. 1.761 din 3 septembrie 2021pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia, publicat în MONITORUL OFICIAL nr. 882 din 14 septembrie 2021, cu modificările și completările ulterioare-**integral**;

**8.** Ordinul M.S. nr. 976 din 16 decembrie 1998 pentru aprobarea Normelor de igiena privind producţia, prelucrarea, depozitarea, păstrarea, transportul şi desfacerea alimentelor, publicat în MONITORUL OFICIAL nr. 268 din 11 iunie 1999, cu modificările și completările ulterioare-**integral**;

**NOTĂ: Se vor avea în vedere actele normative în vigoare la data publicării prezentului anunț!**

**V. CALENDAR DE DESFĂȘURARE EXAMEN DE PROMOVARE**

-**14.05.2025**-Publicare anunț pe site-ul oficial DSP Iași [www.dspiasi.ro](http://www.dspiasi.ro) (10 zile lucrătoare înainte de data stabilită pentru examenul de promovare)

 -**15.05.2025-21.05.2025** (5 zile lucrătoare)-Perioadă de depunere dosare de participare la examenul de promovare;

 -**22.05.2025-23.05.2025**- Selecție dosare de participare la examenul de promovare;

 -**23.05.2025, ora 16:00**-Afișare reultate privind selecția dosarelor de participare la examenul de promovare;

 -**26.05.2025**, până la ora 16:00-Depunere contestații la rezultatul privind selecția dosarelor de participare la examenul de promovare;

 -**27.05.2025**-Afișare rezultate după contestațiile privind selecția dosarelor de participare la examenul de promovare;

 -**28.05.2025**-Data organizare interviu-examen de promovare;

 -**28.05.2025**-Afișare rezultate;

 -**29.05.2025, ora 16:00**-Depunere contestații privind rezultatul examenului de promovare;

 -**30.05.2025**-Afișare rezultate finale, după expirarea perioadei de depunere a contestațiilor;

 Director executiv,

 Dr. Corina Gîscă

 Șef Serviciu RUNOS,

 Ec. Cătălina Benchea